บัวหลวงหวังท็อปทรี เปิดตัว2แม่ทัพใหญ่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — บล.บัวหลวง เปิดตัวขุนศึก จัดองค์กร ชูค้าหลักทรัพย์วาณิชธนกิจรับแข่งขันเสรีคอมมิชชัน ตั้งเป้า 3 ปี ติดท็อป 3 โบรกเกอร์ใหญ่
นายพิเชษฐ สิทธิอำนวย กรรมการผู้อำนวยการ บล.บัวหลวง (BLS) เปิดเผยว่า บริษัทได้ปรับโครงสร้างองค์กรเพื่อรองรับการเปิดเสรีค่านายหน้าซื้อขายหลักทรัพย์ (คอมมิชชัน) ที่จะเกิดขึ้นปี 2555 และตั้งเป้าเป็นโบรกเกอร์ใหญ่ติด 1 ใน 3 อีก 3 ปีข้างหน้า
ทั้งนี้ นายวรารัตน์ ชุติมิต เข้ามาเป็นกรรมการผู้จัดการ กิจการวาณิชธนกิจที่แบ่งงานวาณิชธนกิจแบบเดิมกับการลงทุนในธุรกิจต่างๆ และนายบรรณรงค์ พิชญากร เป็นกรรมการผู้จัดการ กิจการค้าหลักทรัพย์
สำหรับปีนี้คาดว่าบริษัทจะทำได้ตามเป้าที่มีส่วนแบ่งการตลาด (มาร์เก็ตแชร์) 5% และครึ่งปีแรกทำได้ 4.8% หรืออันดับ 4 ซึ่งห่างจากอันดับ 3 ที่มีมาร์เก็ตแชร์กว่า 5% อันดับ 2 กว่า 6% และอันดับ 1 กว่า 10%
“เป้าหมายเป็นโบรกเกอร์ติด 1 ใน 3 อาจทำได้ยากเมื่อเปิดเสรี แต่คิดว่าก็ไม่ไกลมาก เมื่อเห็นผลงานครึ่งแรกปีนี้ และการปรับองค์กรมาปีครึ่งแล้วเริ่มเห็นผล เช่น การทำงานร่วมกับธนาคารกรุงเทพ (BBL) ช่วยขยายฐานลูกค้าบุคคล ทำให้บริษัทมีบัญชีทั้งหมด 3 หมื่นบัญชี เพิ่มขึ้นถึง 10% จากช่วงเดียวกันของปีก่อน และมีบัญชีที่ซื้อขายสม่ำเสมอในอัตราใกล้เคียงกับตลาดที่ 30%”
การควบรวมกิจการนั้นอาจจะไม่จำเป็นเพราะบริษัทมีจุดเด่นในด้านการบริการลูกค้าที่ครอบคลุมทุกผลิตภัณฑ์ แต่ที่ผ่านมาก็มีการพูดคุยกับ บล.ขนาดเล็กต่อเนื่อง 
ด้านนายวรารัตน์ กล่าวว่า ต้นปี 2554 บริษัทจะจัดตั้งกองทุนหุ้นส่วนบุคคล เพื่อเปิดให้นักลงทุนสถาบันและรายใหญ่เข้ามาลงทุน คาดขนาดกองทุน 501,000 ล้านเหรียญสหรัฐ และเริ่มลงทุนในประเทศไทยก่อนประมาณ 60% และต่างประเทศ 40% คาดว่ากองทุนนี้จะลงทุน เฉลี่ย 57 ปี 
“ปีแรกเราจะมีรายได้จากค่าบริหาร ส่วนกำไรจากราคาหุ้นจะเริ่มเห็น 23 ปีข้างหน้า เพื่อเพิ่มรายได้ธุรกิจวาณิชธนกิจ ซึ่งปัจจุบันมีรายได้จากค่าที่ปรึกษาทางการเงิน 60% ขายไอพีโอ 35% และอื่นๆ 5% ส่วนไอพีโอมีอยู่ในมือ 23 บริษัท และที่ปรึกษาการควบรวมกิจการมีไม่ต่ำกว่า 5 ราย” นายวรารัตน์ กล่าว